สวัสดีคะ ลูกเป็น G6PD อยู่ในช่วงในนมลูกคะ แม่ต้องงดอาหารอะไรบ้างคะ
สวัสดีค่ะ หากลูกมีภาวะ G6PD Deficiency และทานนมแม่เป็นหลัก แม่ควรหลีกเลี่ยงการทานอาหารต่างๆ เหล่านี้ เช่น fava bean (หรือถั่วปากอ้า) บลูเบอร์รี่ ผลิตภัณฑ์จากถั่วเหลืองวิตามินซี(ที่อยู่ในรูปเม็ดยาหรืออาหารเสริม แต่วิตามินซีที่อยู่ในอาหารโดยธรรมชาติสามารถทานได้ตามปกติ) น้ำโซดาบางชนิด (tonic water) เพราะอาจมีควินินผสม ไวน์แดง เมนทอลการบูรเป็นต้นนอกจากนี้ ไม่ควรทานยาต่างๆ เช่น- ยาบางชนิดที่ใช้รักษาโรคมาลาเรีย- ยาปฏิชีวนะกลุ่มซัลโฟนาไมด์ (Sulfonamide)- ยารักษาโรคเรื้อน เช่น dapsone- ยารักษาโรคกระเพาะปัสสาวะอักเสบ ไนโตรฟูแรนโตอิน (Nitrofurantoin)- ยาลดไข้ยาแก้ปวดบางชนิด เช่น อะเซตานิไลด์ (Acetanilide) รวมถึงยาแอสไพรินหรือพาราเซตามอล (Paracetamol) ก็อาจทำให้เม็ดเลือดแดงแตกได้- ยาปฏิชีวนะบางชนิด เช่น กรดนาลิดิสิก (Nalidixic acid) โคไตรมอกซาโซล (Cotrimoxazole)- ยารักษาโรคมะเร็ง เช่น ดอกโซรูบิซิน (doxorubicin)- สารต่างๆเช่น แนฟธาลีน (ลูกเหม็นที่ใช้อบผ้า, กันแมลง)เป็นต้น